CELEX: 62020TN0034
Language: sl
Date: 2020-01-20 00:00:00
Title: Zadeva T-34/20: Tožba, vložena 20. januarja 2020 – Datenlotsen Informationssysteme/Komisija

9.3.2020   
            
            
               SL
            
            
               Uradni list Evropske unije
            
            
               C 77/58
            
         
      Tožba, vložena 20. januarja 2020 – Datenlotsen Informationssysteme/Komisija
      (Zadeva T-34/20)
      (2020/C 77/79)
      Jezik postopka: nemščina
      
         Stranki
      
      
         Tožeča stranka: Datenlotsen Informationssysteme GmbH (Hamburg, Nemčija) (zastopnik: T. Lübbig, odvetnik)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep Evropske komisije z dne 20. septembra 2019 o ukrepu SA.34402 – 2015/C (ex 2015/NN), ki ga je Nemčija sprejela v korist družbe Hochschul-Informations-System GmbH (dokument Komisije C(2019) 6836 final) razglasi za ničen;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja te tožbene razloge:
      
                  1.
               
               
                  Kršitev člena 107(1) PDEU zaradi uporabe merila za ugotovitev, ali so dejavnosti družbe Hochschul-Informations-System GmbH (v nadaljevanju: HIS) tržne, ki ni skladno s sodno prakso, ker Komisija ni upoštevala vsebine „merila neločljivosti“ in samostojnosti „merila povezanosti“.
               
            
                  2.
               
               
                  Kršitev člena 107(1) PDEU zaradi opredelitve dejavnosti, ki jih HIS opravlja za nemške državne univerze, za netržne dejavnosti.
               
            
                  3.
               
               
                  Kršitev člena 107(1) PDEU zaradi nerazlikovanja med različnimi področji delovanja HIS.
               
            
                  4.
               
               
                  Kršitev člena 108(3) PDEU in člena 1(b)(v) Uredbe Sveta (EU) 2015/1589 (1), ker je bila neposredna podpora zaradi obstoja trga v letu 1976 opredeljena za „veljavno pomoč“.
               
            
                  5.
               
               
                  Kršitev člena 296(2) PDEU zaradi nezadostne obrazložitve razlogov za uporabo člena 1(b)(v) Uredbe 2015/1589 za položaje, ki se ne nanašajo na liberalizacijo.
               
            
                  6.
               
               
                  Kršitev člena 108(3) PDEU in člena 1(b)(v) Uredbe 2015/1589, ker je bila neposredna podpora zaradi bistvenih sprememb ukrepov opredeljena za „veljavno pomoč“.
               
            
                  7.
               
               
                  Kršitev člena 108(3) PDEU in člena 1(b)(v) Uredbe 2015/1589 zaradi opredelitve neposredne podpore za „shemo pomoči“, saj je šlo za vrsto posamičnih pomoči, ki so se dodeljevale letno.
               
            
                  8.
               
               
                  Kršitev pravice do „razumnega trajanja postopka“ kot dela pravice do „dobrega upravljanja“ iz člena 41 Listine Evropske unije o temeljnih pravicah.
               
            
         (1)  Uredba Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9).